Είδη+Υπολογιτικών+Συστημάτων

=Οι βασικές λειτουργίες ενός ηλεκτρονικού Υπολογιστή=
 * 1) **Οι βασικές λειτουργίες ενός ηλεκτρονικού Υπολογιστή είναι οι εξής:** 1.Να εισάγει πληροφορίες //και// δεδομένα μέσω των συσκευών εισόδου 2.Να επεξεργάζεται τις πληροφορίες και τα δεδομένα που έχουν εισαχθεί, χρησιμοποιώντας την κεντρική μονάδα επεξεργασία//ς// 3.Να αποθηκεύει τα //αποτελέσματα// της τρέχουσας επεξεργασίας στην κύρια μνήμα RAM 4.Να αποθηκεύει τα αποτελέσματα της επεξεργασίας στις συσκευές μόνιμης αποθήκευσης, προκειμένου να είναι διαθέσιμα στο μέλλον, μετά το κλείσιμο του υπολογιστή 5.Να εξάγει τα αποτελέσματα της επεξεργασίας μέσω των συσκευών εξόδου.

__Είδη Υπολογιστικών Συστημάτων__
Υπάρχουν διάφοροι τύποι ηλεκτρονικών Υπολογιστών. Εδώ θα αναφερθούμε στους Ηλεκτρονικούς Υπολογιστές (PC). Όλα τα PC, ανεξάρτητα από την εξωτερική τους μορφή, αποτελούνται από 3 κύρια μέρη: 1. Το βασικό κουτί όπου γίνονται όλες οι εσωτερικές επεξεργασίες. Αυτό συγκεντρώνει σε μια βολική μορφή συσκευασίας όλες τις εσωτερικές μονάδες του Η/Υ που δε χρειάζεται να χειρισθεί άμεσα. 2. Το πληκτρολόγιο για να εισάγουμε στοιχεία. 3. Η Οθόνη για να βλέπουμε τα αποτελέσματα. Μια εγκατάσταση σχεδόν πάντα συμπληρώνεται με το ποντίκι, που αποτελεί βασικό εργαλείο για τη χρήση των λειτουργικών συστημάτων (WINDOWS) και των εφαρμογών τους, και φυσικά τον εκτυπωτή. //Υπάρχουν πολλές κατατάξεις PC, ανάλογα με την ισχύ τους, τον τύπο του επεξεργαστή τους, τις διαστάσεις τους κτλ.. Έτσι λοιπόν έχουμε:// 1.Τα μεγάλα που το βασικό τους κουτί είναι στενόμακρο και ονομάζεται TOWER. Μια παραλλαγή είναι τα λεγόμενα DESKTOP (επιτραπέζια) στα οποία το κουτί είναι περίπου τετραγωνικό και συνήθως επάνω του τοποθετείται η οθόνη. 2.Τα φορητά (Portable) ή Laptop τα οποία είναι μικρά, σχήματος βιβλίου, πολύ πετυχημένα και δημοφιλή τα τελευταία χρόνια, ζυγίζουν 4-5 κιλά, δουλεύουν με επαναφορτιζόμενη μπαταρία συνήθως γύρω στις 3 ώρες, αλλά και με ρεύμα. 3.Τα μικρά "χειρός" ή HPC (Handheld PC) ή PDA ( Personal Digital Asssistant) που είναι λίγο πιο μεγάλα από calculators αλλά με δυνατότητες PC. Με δικό τους λειτουργικό Σύστημα και πακέτα εφαρμογών συμβατά με τα αντίστοιχα των μεγάλων PC.

Περιφερειακά Εισόδου
__Πληκτρολόγιο:__ Κάτω από την επιφάνεια των πλήκτρων υπάρχει ένα ολόκληρο πλέγμα οριζόντιων και κάθετων ηλεκτρικών αγωγών έτσι ώστε κάθε πλήκτρο να είναι τοποθετημένο πάνω από μια διασταύρωση αγωγών οι οποίοι και προσδιορίζουν το πλήκτρο. Το πάτημα ενός πλήκτρου ενεργοποιεί ηλεκτρικά τους αντίστοιχους αγωγούς και η εξακρίβωση του πλήκτρου που πατήθηκε γίνεται με τη βοήθεια ενός ειδικού μικροεπεξεργαστή που υπάρχει στο πληκτρολόγιο και ο οποίος σαρώνει τους αγωγούς συνεχώς και επισημαίνει τους ενεργοποιημένους οπότε και προσδιορίζει τη θέση του πλήκτρου και δίνει τον αύξοντα αριθμό του πλήκτρου. Τα πλήκτρα είναι αριθμημένα και κάθε πλήκτρο έχει το δικό του εσωτερικό αύξοντα αριθμό. __Ποντίκι__: Τα απλά μηχανικά ποντίκια αποτελούνται από ένα πλαστικό κουτί σαν πλάκα σαπουνιού μέσα στην οποία είναι μια μπάλα. Όταν το ποντίκι κινείται σε μια επίπεδη επιφάνεια η μπάλα γυρίζει και τα κυκλώματα μέσα υπολογίζουν την κίνηση. Ο ελεγκτής του ποντικιού παρακολουθεί τη κίνηση και παρέχει πληροφορίες για την εκάστοτε θέση του, η οποία απεικονίζεται στην οθόνη με κατάλληλο δείκτη. Το ποντίκι διαθέτει συνήθως δυο κουμπιά (αριστερό και δεξιό) και αποτελεί το πιο κατάλληλο μηχάνημα για τηνεπιλογή και τη κίνηση αντικειμένων στην οθόνη, αλλά και για την επιλογή ενεργειών από μενού. __Σαρωτές__: Οι σαρωτές (Scanner) είναι συσκευές εισόδου που χρησιμοποιούνται για να εντοπίζουν εικόνες ή κείμενο σε χαρτί και να τα μεταφράζουν μετά σε δεδομένα.

Περιφερειακά Εξόδου
__Εκτυπωτές__ : Οι εκτυπωτές διακρίνονται σε εκτυπωτές γραμμής που τυπώνουν μια γραμμή τη φορά και σε αυτούς περιλαμβάνονται οι κρουστικοί και οι ψεκασμού, και σε εκτυπωτές σελίδας που μαζεύουν στη μνήμη τους τα στοιχεία ολόκληρης της σελίδας και την τυπώνουν μαζεμένη. Οι εκτυπωτές ακίδων ή κρουστικοί έχουν σαν πλεονέκτημα την χαμηλή τιμή αγοράς και κόστος εκτύπωσης, την εκτύπωση γραφικών και εκτύπωση πολλαπλών αντιτύπων απαραίτητο για λογιστήρια, και σαν μειονέκτημα τον αυξημένο θόρυβο και το περιορισμένο χρώμα. Οι εκτυπωτές μελάνης έχουν σαν πλεονέκτημα την ποιοτική εκτύπωση, πολύ καλό, σχεδόν φωτογραφικό χρώμα και φθηνή τιμή αγοράς, και σαν μειονέκτημα το γεγονός ότι δεν μπορεί να δώσει πολλαπλά αντίγραφα και το υψηλό κόστος λειτουργίας που εκφράζεται με υψηλό κόστος ανά σελίδα. Τέλος υπάρχουν και οι εκτυπωτές σελίδας ή λέιζερ οι οποίοι διαθέτουν μια ιδιαίτερα ισχυρή λογική μονάδα με μεγάλες δυνατότητες εκτύπωσης αλλά με υψηλό λειτουργικό κόστος.

__Οθόνες:__ Όπως παρατηρούμε εκ πρώτης όψεως μια οθόνη PC μοιάζει με συσκευή τηλεόρασης. Για συνηθισμένες γραφικές εφαρμογές αρκούν οι σχετικά φτηνές έγχρωμες οθόνες των 256 χρωμάτων αλλά για επαγγελματικές εφαρμογές σχεδίασης απαιτούνται πανάκριβες οθόνες έγχρωμης φωτογραφικής απεικόνισης με τουλάχιστον 16 εκατομμυρίων χρωμάτων. Σήμερα υπάρχουν οθόνες που μπορούν να δώσουν και 4 δισεκατομμύρια χρώματα. Το μέγεθος της οθόνης δίνεται σε ίντσες και μετράει τη διαγώνιο της οθόνης και οι σημερινές οθόνες έχουν διαστάσεις 15", 17", 20" και 21". Οι πιοδεδομένες οθόνες σήμερα για το μέσο χρήστη είναι 15" ενώ η αγορά φαίνεται να οδηγείται στης 17".

__Σχεδιογράφος:__ Δουλεύει σχεδιάζοντας γραμμές σε ένα κομμάτι χαρτί, χρησιμοποιώντας πένες που βρίσκονται σε ένα μηχανικό βραχίονα.Συνήθως χρησιμοποιούνται για επιστημονικές εργασίες, για να τυπώνουν γραμμές σε δισδιάστατα γραφήματα (για παράδειγμα, για να καταγράφουν τη δύναμη ενός σεισμού σε σχέση με το χρόνο). Μπορούν να χρησιμοποιηθούν για εργασίες σχεδίασης με τη βοήθεια υπολογιστή. Με άλλα λόγια τα σχεδιαστήρια είναι αυτά τα μηχανήματα που χρησιμοποιούνται για την ακριβή σχεδίαση πολύπλοκων γραφημάτων και η λειτουργία τους στηρίζεται σε μια με μηχανικά μέσα κινούμενη γραφίδα πάνω σε μια επιφάνεια χαρτιού.